שיחה:מסגד א-זידאני

message: תודה לכותב הערך שהכתב ערך חשוב זה. עם זאת, הערך סובל ממספר בעיות קשות אשר דורשות את שכתוב הערך. 
הערך אכן מעלה את השאלות המרכזיות על המסגד:
#מי בנה את המסגד?
#מדוע נבנה המסגד?
#מתי נבנה המסגד?
#מה סגנון הבנייה של המסגד?
#אלו ארועים מרכזיים קרו במסגד?
#מה השפעת המגד על נוף טבריה?
#למה שימש המסגד לאורך השנים?
על שאלות אלו הערך עונה:
# כתוב פעם שדאהר בנה אותו ופעם אחיו. הקורא על כן אינו יודע מי בנה אותו, מי תכנן אותו, מי ממן אותו וכו'.
#הערך נותן משפט אחד בנושא והוא שהמסגד נבנה יחד עם מסגד הים. מדוע שני אלו נבנו? האם הם נבנו במסגרת פרויקט בניה נרחב של שליט חובב בנייה או מסיבה אחרת? הערך אינו אומר דבר. 
#הערך כותב שיש במסגד כתובת על פיה המסגד נבנה בשנת 1743. האם אכן הכתובת מייחסת את הבנייה לשנת 1743? או שמא לשנת 1156 שהיא 1743? האם יש סיבה לפקפק בכתוב בכתובת? סגנון הכתיבה נותן רושם כזה, אולם בלא דיון בנושא אי אפשר לדעת.
#לגבי סגנון הבנייה של המסגד כתוב שני דברים: הוא בנוי בצורת "איה סופיה" ו"הכניסה למסגד כוללת שימוש באבלק". זה כמובן לא מקיף אפילו במעט את סגנון הבנייה של המסגד. אגב, ההגדרה של האבלק בערך אינו תואם את הכתוב בערך אבלק. 
#כתוב שהמסגד היה לסמל של טבריה אבל לא ברור אצל מי ובאיזה היקף. קיומו על בול אינו אלא אנקדוטה. 
#הארוע היחיד הנוגע למסגד הוא הרצחו של ראש העיר. לא ברור מה הקשר למסגד. האם ראש העיר היה בדרכו למסגד? ביציאתו מהמסגד? האם רוצחיו באו מהמסגד? מצאו מפלט במסגד? ואם אף אחת מהתשובות אינה נכונה אולי ראש העיר גם נרצח ליד השוק של טבריה ובית הכנסת? מה הקשר בין האנדרטה למסגד? 
#האם המסגד היה פעיל עד מלחמת העצמאות? סביר שכן, אך לא כתוב. לא כתוב מי הרס את חצר הטהרה ולמה המסגד שומם. 
בקיצור, יש פה אוסף של אנקדוטות מעניינות על המסגד אך ערך אנציקלופדי אין כאן. לשכתוב. עדירל - שיחה 21:02, 21 ביולי 2010 (IDT)
replies: text: כל כך הרבה מאמץ רק כדי להוכיח שאתה טוב מרעך? עדירל, אני מכריז עליך כעל גאון יחיד בדורו, ופוטר אותך ממאמץ נוסף להוכיח זאת. דוד שי - שיחה 21:12, 21 ביולי 2010 (IDT)
replies: text: :אני מתאמץ כדי לשפר את הויקיפדיה ולא כדי להאדיר את שמי. להזכירך אני פועל בעילום שם וקנאי לפרטיותי. עם זאת, אם זה יעזור, אוכל לכתוב הערות מעין אלו בעתיד בעילום שם או תחת שם משתמש אחר. נא הודע לי אם אתה מעדיף זאת, וכמו כן, אשמח לראות בתיקון הערך. עדירל - שיחה 21:32, 21 ביולי 2010 (IDT)
replies: text: :: אין לך שום עניין בערך או בנושאו. העניין שלך הוא בניגוח. אלמוג  22:34, 21 ביולי 2010 (IDT)
replies: text: :::ואת זה אתה אומר בתוקף היותך פסיכיאטר, פסיכולוג, נביא, מכשף, מגלה עתידות או בעל מגיד? עדירל - שיחה 22:38, 21 ביולי 2010 (IDT)
replies: text: :::: את זה אני אומר בתוקף היותי אדם שקם בבוקר ומוצא כי עמלו במשך שבע שנים מושחת בשיטתיות, וכי אדם אחר עשה לו להרגל להוסיף הערות שאין בהן ממש בכל ערך חדש שהוא כותב, ומדי יום להיטפל גם לערך ישן ולהוסיף בדף השיחה שלו הערות שאין בהן ממש, וכל זאת תוך כדי שאותו אדם משמיץ אותו, את כתיבתו, ואת עיסוקיו החוץ אינטרנטיים. אלמוג  22:41, 21 ביולי 2010 (IDT)
replies: text: :::::אני סבור שדבריו של עדירל בדף זה נובעים מעלבון ונקמנות, ונכתבו לשם קינטור בלבד. אני ממליץ לעדירל לחדול מדרך זו, המוציאה לו שם רע. פעולה בעילום שם אינה מכשירה התנהגות כזו. דוד שי - שיחה 06:32, 22 ביולי 2010 (IDT)
replies: text: ::::::אך שאלה אחת יש כאן והיא האם אכן ההערות הן כאלו ש"אין בהן ממש". אם אכן אין בהן ממש אזי באמת לא ראוי לכותבן ומניעי כתיבתן רלוונטיים. אם לעומת זאת יש בהן ממש והערך אכן הינו רשימת אנקדוטות שנאספו מן הגורן ומן היקב הרי שהשאלה למה נכתבו הערות הביקורת אינה רלוונטית שכן הן מסייעות בשיפור הערך ומאירות בעיות שהכותב עצמו מתקשה לראות, באופן טבעי (זו הסיבה שנדרשת ביקורת עמיתים).

text: ::::::אני מבין את המיצר בו נמצאים אלמוג ודוד שי כאשר אם יתקנו את הערך יש בזה הודאה מסויימת שיש אמת בביקורת והערך לא היה כה טוב ולעומת זאת אם לא יתקנו את הערך הוא יעמוד בעלבונו ויעיד כאלף עדים על בעייתיותו. אין לי פתרון לדילמה זו. עדירל - שיחה 08:07, 22 ביולי 2010 (IDT)
replies: text: ::::::: הערך אינו עלוב. הערותיך הן קנטרנות לשמה, ואין בהן ממש. הערך אינו טוב ואינו גרוע מערכים אחרים באורכו ובנושאו בוויקיפדיה. אין בו שגיאות כתיב, והוא נותן סקירה סבירה של נושאו. ההערות נועדו אך למטרה אחת, להמשיך במסע האישי כנגדי, במסגרתו מקדיש המשתמש עדירל את מרבית פעילותו הוויקיפדית להכתמת ערכי בהערות קנטרניות בדפי השיחה. הפיתרון ל"דילמה" הוא להפסיק התנהגות זו ולעזוב את ההתנכלות לי ולערכים שאני כותב. GET A LIFE אלמוג  09:39, 22 ביולי 2010 (IDT)
יש מעט מידע כאן:
* http://books.google.com/books?id=XxUCRpVg7LAC&pg=PA31
* http://books.google.com/books?id=K_vDAu6UoSwC&pg=PA236
עדירל - שיחה 00:00, 27 ביולי 2010 (IDT)

text: : מיהו קרל סבח, ומדוע ההיסטוריה האישית שכתב על פלסטין עדיפה על המחקר שערך אוריאל הייט, המביא כמה וכמה מקורות בני התקופה? אותו דבר לגבי לונלי פלנט. מי כתב את הקטע על דאהר במדריך, ומה סמכותו לקבוע מסמרות בשאלות הנוגעות לו? (השיטה של לחפש בגוגל במנוע חיפוש לא עובדת גם כאן, כשיש את המקור הכי מוסמך הנמצא בפני). לך תלמד על ארץ ישראל מלונלי פלנט. באמת שיטה. אלמוג  05:27, 27 ביולי 2010 (IDT)
replies: text: ::הנושא הוא ערך זה ולא ספרו של אוריאל הד אשר איני יודע את תוכנו שכן אינו בפני. אילו היה מחלוקת בין המקורות, בוודאי הייתי מעדיף את דבריו של הד, אולם לא במחלוקת בין מקורות מדובר כאן אלא בערך בעל פיצול אישיות שאינו יודע אם עומר בנה את המסגד או שמא אחיו ובעיקר בערך המורכב מרשימת אנקדוטות ומשאיר את הקורא ללא מידע חיוני על המסגד. במקורות שהבאתי אין הרבה מידע, אולם הם רומזים לקשר של היהודים לבניית המסגד, נושא שכלל אינו מופיע בערך ומוסיפים את הפרט החשוב שמדובר באחד המבנים היחידים ששרדו את הריסת העיר העתיקה ב-1948. כאשר מישהו ישכתב את הערך הוא יוכל להשתמש בהם לפחות כדי לדעת מה לחפש. עדירל - שיחה 14:46, 27 ביולי 2010 (IDT)
replies: text: ::: אתה חוזר על השטויות שכתבת למעלה. ניחא. כל דבר טוב כדי לנגח אותי. אשא אותך זמן מה כישוע את צלבו, עד ששוב יימאס לך. ל"משכתביו" העתידיים של הערך אני יכול רק להמליץ שלא להתייחס למדריך לונלי פלאנט. הוא לא מקור טוב למסגד א-זידאני. באמת התורה יד על הלב. אלמוג  20:01, 27 ביולי 2010 (IDT)
replies: text: ::::יד על הלב, מה המקור שלך לערך זה? אתה כל כך גאה במקורות האמינים שלך, אז אנא ספר לנו - מה המקור שלך לערך? מאיפה לקחת את הידיעה על כך שראש העיר נרצח ליד המסגד ומניין הטענה שהכתובת מייחסת את הבנייה לשנת 1743? חשוב מאוד שנדע מה המקורות שלך שמא יתברר לנו שמדובר בשלט הסבר ברחוב בטבריה או חלילה מחקר ראשוני. עדירל - שיחה 15:54, 28 ביולי 2010 (IDT)
replies: text: ::::: אם תרצה לטמא את הערך בפסקאות "דרוש מקור" הרשות נתונה בידך. אוכל לתת מקור מהימן לכל פיסקה, אך הדבר מיותר ואתה יודע את זה. הפסק להתנכל לערכי ולכתיבתי. מצא לך עיסוקים משלך. אלמוג  17:15, 28 ביולי 2010 (IDT)
replies: text: ::::::שלט הסבר באנדרטה בטבריה הוא מקור מצוין, וניתן לקרוא אותו בתצלום המופיע בערך זאכי אלחדיף. נדמה לי שעדירל עבר את הגבול בהטרדותיו. אלמוג, אתה רשאי להתעלם כליל מהערותיו, בדף שיחה זה ובכל דף שיחה אחר. דוד שי - שיחה 17:21, 28 ביולי 2010 (IDT)
replies: text: :::::::שלט הסבר הוא אכן מקור מצוין בדיוק כמו לונלי פלנט. עדירל - שיחה 17:53, 28 ביולי 2010 (IDT)

text: גם אני סבור ששלט הסבר אינו מקור מוצלח מאוד, זה מישהו בעירייה ניסח, לעיתים עם שגיאות כתיב וכתיבה מוטית בעליל.

text: מצער ששני כותבים ועורכים משכילים, מוכשרים ונבונים מכלים כל כך הרבה ממרצם בניגוח הדדי. יוסאריאן • שיחה 00:30, 29 ביולי 2010 (IDT)
replies: text: :לשאלה היכן נרצח אלחדיף, השלט העירוני האומר "במקום זה נרצח" הוא מקור מצוין, גם אם יש לך השגות על פרטים אחרים המופיעים בשלט.

text: :הסימטריה שאתה עושה כאן בין שני הכותבים מצערת מאוד. בדף שיחה זה ברור שכל מטרתו של עדירל היא התנכלות לאלמוג, וזה מעשה מכוער ביותר. דוד שי - שיחה 04:37, 29 ביולי 2010 (IDT)
replies: text: :: יוסאריאן, תנוח דעתך. מפני הכבוד שאני רוחש לך אביא לך מקור מהימן מאין כמוהו - המקומון של ויינט בגליל. כאן מסופר היכן נרצח ראש העיר - "ליד מסגד עומר" הוא מסגד א-זידאני. אם תשים לב, בתמונה הקטנה של האנדרטה ניתן לראות מבעד לקשתות מאחורי האנדרטה את המסגד. בשנת 1938 עמדה בין המקום בו מצויה האנדרטה ובין המסגד רחבת טהרה, כך שהרצח אירע ממש בכניסה למסגד. כל מי שנמצא במקום יכול לראות זאת מייד. לכן הדרישה למקור הייתה ועודה קנטרנית. אלמוג  06:02, 29 ביולי 2010 (IDT)

message: העובדה שהעיר העתיקה של טבריה נהרסה מופיעה לפחות באחת המקורות שהבאתי למעלה. יש גם מקורות הרבה יותר טובים ומאמרים שלמים על ההרס. אולם אני אשאיר לכותב הערך על מסגד א-זידאני, שבוודאי למד את הנושא לעומק, לגלות בעצמו את העובדה שהעיר העתיקה של טבריה נהרסה. עדירל - שיחה 17:57, 28 ביולי 2010 (IDT)
replies: text: הסופר של הספר שהבאת למעלה הוא קרל סבח, שעל ספרו מספרת הוויקי האנגלית - " The book includes a critical account of the Zionist settlement and eventual takeover of Palestine in the first half of the 20th century." זהו מקור שאיני רוצה להסתמך עליו. ודאי שמהעיר העתיקה של טבריה נותרו בניינים רבים, הן מבני ציבור והן מבני מגורים. כל מי שעובר בטבריה רואה אותם. האם "העיר העתיקה של טבריה נהרסה"? זו הטרמינולוגיה של סבח. אני איני רוצה להשתמש בה. את המצב העובדתי ניתן לתאר במילים רבות ושונות, ואיני רוצה להשתמש במילה נהרסה רק בגלל שמצאת מקור בגוגל, ואתה חש צורך להגן עליו מבלי שבדקת מהו ומיהו. הפסק להתנכל לערכי. אלמוג  18:02, 28 ביולי 2010 (IDT)
replies: text: :כיוונתי לאתר palestine Remembered אתר ידוע בנייטרליות שלו ומקובל מאוד בויקיפדיה העברית:
* http://www.palestineremembered.com/Articles/General/Story2675.html
אתה מוזמן לקרוא. עדירל - שיחה 18:08, 28 ביולי 2010 (IDT)
replies: text: :: מלא את הדף הזה בשטויות ובטענות קנטרניות. אני רק מבקש שתעזוב את הערך עצמו. אני מצטער שכתבתי אותו. בקרוב אבקש מחיקתו. אלמוג  18:09, 28 ביולי 2010 (IDT)
replies: text: :::בספר טבריה כתב עודד אבישר כדלהלן: "כיום ייראו בטבריה שני מסגדים עתיקים: המרכזי, "אל עומר" ..., העומד במרכז השטח של העיר העתיקה שנהרסה בש' ה'תש"ט (כיום המסגד נעול ומפתחות שעריו שמורים בעיריית טבריה); והשני ...". עדירל - שיחה 15:13, 3 באוגוסט 2010 (IDT)
thread_title:  הריסת העיר העתיקה של טבריה 

message: על רצח זאכי אלחדיף כתוב בספר טבריה עמוד 340: ביום ה' בחשוון התרצ"ט (27 באוקטובר 1938), בשעות לפני הצהריים, יצא זאכי עם סגנו הערבי מועלם מבית העירייה, בדרכו לסניף "אנגלו פלשתינא בנק" הסמוך, על מנת לחתום על ערבות למר יצחק בן צבי, ... . בהגיעו לפינה, במקום שהייתה מסעדה ערבית - כיום מצויה שם הקנטינה של השק"ם - יצא בנו של בעל המסעדה ולעיני כל ירה בזאכי מספר כדורים."
עם כל הכבוד לקובי דוד מ ynet, אני מעדיף את גרסתו של עודד אבישר. ראשית, בגלל שהוא כתב ספר על טבריה ולא סתם כתבה על ארוע של הצבת אנדרטה. שנית, בגלל שגם אם המרחק ממקום הרצח למסגד הוא קטן, אין לנו כל בדל ראייה על קשר בין המסגד לרצח. הרוצח לא יצא מהמסגד, הנרצח לא היה בדרכו אליו או ביציאתו ממנו והמסגד לא נודע בהיסטוריה כמקום בו נרצח ראש העיר. הקישור על כן הוא סתם מיותר. שלישית, אני בספק אם בטבריה שלפני הריסת העיר העתיקה מקום הרצח היה אכן צמוד למסגד. מן הסתם המסעדה ואולי עוד מבנים הפרידו ביניהם. סביר להניח שהכתב הגיע למקום בו מוצב האנדרטה ראה לידי מסגד ועשה קישור חסר משמעות בין המסגד והרצח. אל לנו להמשיך טעות זאת. כמובן, אם תובאנה ראיות שהרוצח עבר הסתה במסגד או שהיה קשר אחר בין הרצח למסגד אשנה את דעתי. אולם בהעדר ראיות אני מציע להוריד את המשפט שאינו מוסיף דבר על המסגד עצמו ומטעה את הקורא לגבי הרצח. עדירל - שיחה 15:27, 3 באוגוסט 2010 (IDT)
replies: text: עשה בערך זה כרצונך. אין לי עוד עניין בו. שים עליו תבנית שכתוב, הרוס אותו ועוות אותו כמיטב הבנתך וידיעתך. אין לי כל רצון להמשיך בוויכוח עמך על עניין זה. הוא גוזל ממני אנרגיות הדרושות לי לדברים אחרים. אני מקווה שצמחה לך מזה הנאה גדולה. אלמוג  17:28, 3 באוגוסט 2010 (IDT)
replies: text: :תודה. נחכה לדעות נוספות ואם לא יהיו כך נעשה. עדירל - שיחה 20:26, 3 באוגוסט 2010 (IDT)
replies: text: ::איפה מצויה "הקנטינה של השק"ם" שאבישר מדבר עליה? הערך אינו עושה כל קישור של הסתה בין המסגד לרצח, אלא מציין את המסגד כנקודת ציון ותו לא. השאלה היא האם זו נקודת ציון נכונה. דוד שי - שיחה 20:35, 3 באוגוסט 2010 (IDT)
replies: text: ::: לי יש יתרון על כל שאר האנשים שמשתתפים כאן בשיחה. הייתי שם. לא ביום הרצח, שאירע לפני שנולדתי, אלא במקום בו עומד כיום המסגד. אבל לא הסתפקתי בזה. חיפשתי תצלומים ישנים, וזה לא בעייה. גם בוויקישיתוף, גם אצל הצלמים של המושבה האמריקאית, וגם באוסף התצלומים הלאומי. לי ברור מה היה איפה ומה עמד איפה. כל הדיון המיותר לחלוטין בנושא זה נועד כדי לנגח אותי. הרי אם אכתוב ערך על המסגד מבלי להתייחס לאנדרטה הבולטת העומדת בחזיתו אחטא לקורא. מה שקרה כאן הוא שהסתובבתי בטבריה עם מצלמה. ראיתי מבנה מעניין. צילמתי אותו מכל עבריו. זיהיתי אותו. לאחר מכן קראתי עליו פה ושם. באינטרנט, ורחמנא ליצלן, גם מחוצה לו. כתבתי ערך ממוצע. לא טוב ולא רע. לא מעולה ולא דורש שכתוב (כן, עדירל, לא דורש שכתוב). אבל אין מעשה טוב בוויקיפדיה שלא ילקה בעונש מיידי. משהעליתי את הערך על שרתי הוויקיפדיה מייד התנפל עליו העדירל כמוצא שלל רב, והוסיף מיני קלוץ קאשעס, דקדוקי עניות, ושטויות לשמן, הן לערך (הכולל עכשיו פיסקה, למשל, המתייחסת להריסת העיר העתיקה בשנת התש"ט, תיארוך שאינו מקובל בוויקיפדיה, מה גם שנושא "הריסת העיר העתיקה" עצמו עוד טעון בירור) והן לדף השיחה. האם אכנס כאן לוויכוחים הארוכים שאין להם סוף עם עדירל שאם יסתכלו בתרומותיו בחודשים האחרונים ימצאו רק התנכלות לי וויכוחים עמי? לא. אין לי כוח. יש לי חיים. אני שוקל להפסיק לתרום תוכן לוויקיפדיה. לא כדי להעניש, לא כדי למחות, סתם כי אין לי כוח. כי נטפל אלי אדם ששם לו למטרה להרוס את מה שבניתי כאן במשך שנים. וכן, בניתי. כתבתי, ערכתי, הגהתי, סגננתי, הוספתי תוכן ותמונות. כרגע אני מתעסק קצת עם מפעל "תמונה לכל יישוב". זה אשקרה משעמם, אבל אני מפחד להוסיף תוכן. הנה, הערך משטרת המנדט יעמוד לנצח כשהוא נושא תבנית "בעבודה". כי אני בטוח שבשניה שזו תוסר הוא יתמלא במיני שטויות הן בערך עצמו והן בדף השיחה. זה מצד אחד הטרדה שאין כדוגמתה. מצד שני זה מונע שיפור אמיתי של הערך, והרי אין ערך שאינו זקוק לשיפור. והדיון כאן בשטויות והבלים מונע דיון רציני בשאלות חשובות. אז עדירל, אתה כמעט הצלחת. את החשק לערוך תוכן בוויקיפדיה הוצאת לי כבר. עוד מעט קט ואלך מכאן לגמרי. בהצלחה. אלמוג  20:44, 3 באוגוסט 2010 (IDT)
replies: text: ::::אני מציע שבפסקה על המסגד כיום נכתוב משהו כמו: ברחבה שסביב המסגד הוצבה בשנת 2009 אנדרטה לזכרו של ראש עיריית טבריה, זאכי אלחדיף, שנרצח במקום זה (או בקרבת מקום) במהלך המרד הערבי הגדול.

text: ::::כשאסיים את שירות המילואים שלי ואפנה את הררי העבודה שהצטברו בעקבות שירות המילואים, אשתדל לכתוב את הערך הריסת העיר העתיקה של טבריה לטובת הקוראים. או אז נוכל לאפשר לקוראים לבדוק את המקורות באופן מסודר ונוכל לדעת האם שנת התשט היא 1948, 1949 או 1948-1949 ונתקן את הערך בהתאם.

text: ::::לגבי דבריו של אלמוג שאינם נוגעים לערך זה, אם הוא מעוניין ניתן לנהל דיון מסודר במקום אחר. נראה לי שכאן זה לא המקום. עדירל - שיחה 22:47, 3 באוגוסט 2010 (IDT)
replies: text: ::::: כל מה שכתבת בערך או בדף השיחה אינו נוגע לערך זה. המסגד מעניין אותך כשלג דאשתקד.אלמוג  22:49, 3 באוגוסט 2010 (IDT)
replies: text: ::::::כל מי שיבדוק את רשימת תרומותי יגלה שתחומי התעניינותי שלי רחבים ביותר וכוללים בין השאר את סאמגוק יוסה, תשעה באב, שיירת חולדה, צוואה שוללת, גינוסר, מירוץ לפיד, חורשים, חגורת בטיחות, מעברת קסטינה ושייח' מוניס. החלק השני של דבריך על כן אינו תואם את העובדות הניתנות בקלות לבדיקה. את החלק הראשון של דבריך לא הבנתי. עדירל - שיחה 23:01, 3 באוגוסט 2010 (IDT)
replies: text: :::::::: כל מי שיבדוק את רשימת תרומותיך מאז יוני ימצא שיש נושא עיקרי שמעניין אותך, וזה אני. מסגדים, צוואות, יישובים, חגורות בטיחות וכו' אינם מעניינים אותך בה במידה. מה שמעניין אותך זה לנגח אותי, להרוס את תרומותי, להיטפל לערכי (לרוב בתוך 24 שעות מרגע כתיבתם) ובאופן כללי למרר את חיי. זה מובן? אלמוג  23:46, 3 באוגוסט 2010 (IDT)
replies: text: :::::::::אכן, עיקר ענייני אינו במסגדים, צוואות, יישובים וחגורות בטיחות. אולם החלק השני של דבריך אינו נכון. מה שמעניין אותי זה הידע, האתגר במציאת מידע ובשיפור וכתיבת ערכים, בעוד התוכן הספציפי הוא משני. במשך חודשים רבים פעלתי בתחום זה באין מפריע. השתמשתי בגוגל בוקס, עיתוני דבר, פסקי דין ישראליים וזרים ושאר מקורות זמינים כדי לתקן ערכים, לכתוב ערכים ולשפר ערכים. עסקתי בענייני, ונמנעתי ככל יכולתי מהתעסקות בערכים של ויקיפדים אשר אינם אוהבים שנוגעים בערכים שהם כתבו. מידי פעם נכנסתי לויכוח, אולם השתדלתי להתחמק ממנו ולהמשיך הלאה. אולם אז החליט אלמוג להתנכל לי. הוא עבר בשיטתיות על הערכים שכתבתי והניח עליהם תבניות שכתוב חסרות בסיס. סיסמתי "קחו לכם את ששת אלפים הערכים שלכם ועשו בכם כטוב בעיניכם והשאירו לי את שאר המאה אלף שאינם מעניינים אתכם כדי שאוכל לשפרם" קרס. אלמוג לא השאיר לי שום מפלט וסירב לכל דיון ענייני. על ערכים חדשים הוא שם תבנית שכתוב ואת רוב התוספות שלי הוא מחק בתואנות שונות ומשונות. בהנתן הכאב שמביע פה אלמוג, האם ייפלא שבחרתי לעבור לסגנון תרומה אחר של ביקורת עמיתים ומיעטתי בכתיבת ערכים והכנסת תוספות לערכים? עדירל - שיחה 00:36, 4 באוגוסט 2010 (IDT)
replies: text: :::::::::::: שטויות במיץ. ויכוח, שיכול היה להיות ענייני, על לגיטימיות של מקורות, הפך אצלך למלחמת הכל בכל. ההבדל הוא שטענותי כלפי ערכיך (הכוללות גם חוץ מבעיית המקורות גם בעיות ניסוח ודקדוק קשות ביותר) הן טענות אמת, והתבניות נוספו בדרך כלל רק לערכים משפטיים כאשר ראיתי שתחום שלם בוויקיפדיה הולך לאבדון, בשל חריצות היתר שלך בהבאת "מקורות" שכל מי שהשתתף בדיון הראה לך שאינם לגיטימיים, ובעקשותך אינך מתכוון לשמוע לי או לכל אחד אחר. טענותיך כלפי ערכי הן מופרכות, ואיש מלבדך אינו שותף להן. מה שאתה קורא "ביקורת עמיתים" הוא התנכלות לשם התנכלות. אלמוג  06:56, 4 באוגוסט 2010 (IDT)
replies: text: :::::::::::::אכן הויכוח יכל להיות ענייני ואת הסיבה לכך שהוא לא היה כזה יוכל המתעניין לברר בדפי השיחה הרלוונטיים. נסתפק בזה. עדירל - שיחה 09:30, 4 באוגוסט 2010 (IDT)
הדיווח על הרצח בדבר מציין שהוא בוצע ליד "מלון טבריה" ו"בנק אפק" . עדירל - שיחה 19:36, 23 באוגוסט 2010 (IDT)

text: דיווח זה אינו שולל את הדיווח שבערך, כל זמן שלא ידוע לנו היכן שכנו "מלון טבריה" ו"בנק אפק". דוד שי - שיחה 07:24, 24 באוגוסט 2010 (IDT)
replies: text: :לא טענתי, ואיני טוען, שרצח אלחדיף לא היה סמוך למסגד. אני טוען שמדובר על פרט בלתי רלוונטי, שכן בכל הדיווחים על הרצח מאותה תקופה המסגד לא מוזכר. הרוצח והנרצח לא היו קשורים למסגד והארוע לא קשור בזכרון הקולקטיבי למסגד. בשנים האחרונות הוקמה אנדרטה ליד המסגד ואת זה ניתן לציין בערך, שכן יש קשר בין האנדרטה למסגד. עדירל - שיחה 18:17, 26 באוגוסט 2010 (IDT)
thread_title: רצח זאכי אל חדיף

message: תגידו, זו אנציקלופדיה? האם באמת חשוב היכן נשמרו המפתחות? דוד שי - שיחה 08:25, 4 באוגוסט 2010 (IDT)
replies: text: השאלה שמעניינת את הקורא היא מי האחראי על המסגד מאז 1948. ציון שהמפתחות נשמרות בעירייה ולא בווקף עונה על שאלה זאת. עדירל - שיחה 10:01, 4 באוגוסט 2010 (IDT)
thread_title:  "ומפתחות המסגד נשמרו בעיריית טבריה" 

message: היי , המטרה בעריכתי היא לא לשנות את שם הערך, אלא כמקובל בערכי המסגדים (ממה שעברתי עליו עד כה), לכתוב בתבנית: 
<שם המסגד בעברית> (ערבית: <השם בערבית>, <תעתיק לעברית>) 
(כמובן שאם שם המסגד במקור הוא לא בערבית, אז נכתוב אותו בשפת המקור בסוגריים שבתבנית, במקום בערבית). בברכה, Bustan1498 - שיחה 18:19, 14 ביולי 2020 (IDT)
replies: text: אוקי. אם המטרה היא ליצור אחידות, אז אנא קח על עצמך לדאוג לכך שבאמת מבנה הכתיבה של החלק הזה בכל הערכים אודות המסגדים יהיה אחיד. ממה שאני ראיתי, אנו רחוקים מאחידות בסדר הדברים שם (לעיתים יש רק תעתיק, לעיתים רק בכיתוב בערבית...). תודה מראש. Ldorfman • שיחה 18:23, 14 ביולי 2020 (IDT)
replies: text: :בהחלט! אכן לקחתי על עצמי משימה זו. המטרה היא להוסיף לכמה שיותר ערכים את השם בערבית (או בשפת המקור) ותעתיק לעברית, בתבנית הזו. לעיתים גם יש להוסיף היסטוריה שחסרה, כפי שעשיתי בערך על מסגד אל-עסכריה שבסאמרא. באשר לערך הזה, האם ניתן להחזיר את העריכה שלי, בבקשה? Bustan1498 - שיחה 18:27, 14 ביולי 2020 (IDT)
replies: text: ::? Bustan1498 - שיחה 16:25, 15 ביולי 2020 (IDT)
replies: text: :::טוב שתייגת אותי היום. . בהצלחה בהמשך. Ldorfman • שיחה 16:58, 15 ביולי 2020 (IDT)
thread_title:  השם בערבית